Wikipédia-vita:Harry Potter-műhely

message: Ugyan még nem csináltam ilyet, de a  mintájára létrehoztam a cikkértékelő sablont. A színeket, dizájnt lehet jobbítani, ahhoz nem nyúltam. Próbaképpen beraktam a Harry Potter cikk vitalapjára, ott meg lehet nézni élőben. Feladat: meg kéne csinálni a HP-cikkek fontossági besorolását.--Rlevente  üzenet 2014. augusztus 7., 08:59 (CEST)
Kategória:Születő besorolású Harry Potterrel kapcsolatos szócikkek - ezekre gondolsz? Mert ezeket már korábban létrehoztam (lásd a közreműködéseim), vagy arra, hogy meg kéne határoznunk melyik szócikkek melyik kategóriába essenek?--Bajnoczki vita 2014. augusztus 7., 10:23 (CEST)
replies: text: Értem már, bocsi.--Bajnoczki vita 2014. augusztus 7., 11:22 (CEST)
Valami ilyenre gondoltam: Wikipédia:Irodalmi műhelyek/Fontossági besorolás --Rlevente  üzenet 2014. augusztus 7., 11:42 (CEST)
Megcsináltam a cikkértékelés első változatát, lehet véleményezni. --Rlevente  üzenet 2014. augusztus 7., 14:23 (CEST)

text: Nekem tetszik, de Argus Frics nagyon fontos lenne? Az enwikin például nincs is önálló szócikke, Ron pedig inkább talán fő-, mint mellékszereplő, de ezt nehéz megállapítani. A Cruciatus átkot a hasonlóakkal együtt lehetne az enwikihez hasonlóan (tudom, tudom, ez a huwiki, de ott egész szépen van már rendezve, ezért hozom fel példaképp) egy lista része. Na igen, először is valahogy ki kéne szűrni, hogy mi maradjon önálló szócikk, és mi ne.--Bajnoczki vita 2014. augusztus 7., 14:53 (CEST)

text: Szerintem a varázslatok listásak kéne legyenek, így közepesen fontos besorolásúak a varázslatok listái. De azt, hogy kit tekintünk főszereplőnek, önálló cikket érdemlő- és csak listába beleférő mellékszereplőnek, azt tisztázni kéne valami alapján. Szerintem az a mellékszereplő kéne külön szócikket érdemeljen, aki sokszor feltűnik, és a cselekmény szempontjából kiemelten fontos (pl. Hagrid), így valószínűleg teljesíti a nevezetességi irányelvek követelményeit is. A többi mellékszereplő (gyakorlatilag pártíztől eltekintve) mehetne listákba, egy bekezdésnyi leírással. Főszereplőnek pedig szerintem nem csak Harry Pottert tekinthetjük, hanem Ront, Hermionet, Voldemortot, Dumbledoret, és Pitont is.--Bajnoczki vita 2014. augusztus 7., 15:03 (CEST)
Ajánlom tanulmányozásra: Szerkesztő:Feanor/Harry Potter/Főszereplők és Szerkesztő:Feanor/Harry Potter/Mellékszereplők --Rlevente  üzenet 2014. augusztus 7., 15:25 (CEST)

text: Olvastam, itt is nyitott kérdés marad az a kérdés, hogy az aránylag fontos mellékszereplőknek kell-e önálló szócikk. A többi kérdésben egyetértek az ezen a megbeszélésen felmerültekkel. --Bajnoczki vita 2014. augusztus 7., 15:33 (CEST)
Nos, én szeretnék nekiállni a cikkértékelésnek, de ezeket tisztázni kéne, Rlevente csinált egy cikkértékelési útmutatót, én   megírtam a nézeteim (viszonylag kevesebb szócikk, varázslatok, mellékszereplők listákba, ami egybecseng a Feanor allapján írottakkal), mi legyen? Egyszerűen átvehetnénk az enwiki rendszerét is, ha az jól működik, akinek ott van önálló cikke, annak lehet itt is, ez nagyon leegyszerűsítené a vitát.--Bajnoczki vita 2014. augusztus 8., 13:52 (CEST)
Ahogy fentebb írtad: először tisztázni kellene, ki/mi érdemel külön cikket. ezt vagy felsorolás-szerűen vagy elvek/szabályok kimondásával tehetjük meg. Ha véglegesedett, akkor le kell írni akár egy külön allapon, akár a műhelylapon külön dobozban. --Rlevente  üzenet 2014. augusztus 8., 13:55 (CEST)

text: Én ezzel a rendezéssel maximálisan egyetértek: Szerkesztő:Feanor/Harry Potter/Főszereplők#Szereplők hierarchiája. Itt a kérdés az "aránylag fontos mellékszereplők" kapjanak-e saját szócikket? Szerintem ne. Azért ne, mert listázva őket sokkal könnyebb karbantartani, és más wikien sincs saját szócikkük, miért pont nálunk legyen?--Bajnoczki vita 2014. augusztus 8., 14:02 (CEST)
Nem egységesek a wikik: Dolores Umbridge-nak pl. van cikke a spanyol és az olasz wikin. A többit nem néztem végig. Ezt nekünk kellene eldönteni.--Rlevente  üzenet 2014. augusztus 8., 14:41 (CEST)
Megcsináltam a cikkértékelő kategóriákat: Kategória:Harry Potter témájú szócikkek minőség szerint és Kategória:Harry Potter témájú szócikkek fontosság szerint, de látom, hogy Te már szintén létrehoztad Harry Potterrel kapcsolatos szócikkek... néven. A  sablon a Harry Potter témájú ... kategóriákba sorolja be a cikkeket, de ha kell, megváltoztathatom. Melyik kategóriacsalád maradjon? --Rlevente  üzenet 2014. augusztus 9., 12:23 (CEST)

text: Ez attól függ, hogy csak a HP témájú szócikkeket, vagy a HP-vel kapcsolatosakat is (pl. Joanne Kathleen Rowling) kívánjuk gondozni és értékelni?--Bajnoczki vita 2014. augusztus 9., 14:32 (CEST)
Aha, erre nem gondoltam, hogy jelentésbeli különbség is van a két kifejezés között. Akkor inkább legyen a tágabb értelmű kapcsolatos. --Rlevente  üzenet 2014. augusztus 9., 16:45 (CEST)

text: Igen, szerintem is, gondozzuk a kapcsolódóakat is, így jobb lesz ez.--Bajnoczki vita 2014. augusztus 9., 21:44 (CEST)
Na, javítottam a sablont, töröltem a felesleges kategóriákat.--Rlevente  üzenet 2014. augusztus 10., 11:35 (CEST)
A mik érdemelnek és mik nem saját szócikket témában egész egyszerűen követhetnénk a Wikipédia:Nevezetesség (fikció) irányelvet.--Bajnoczki vita 2014. augusztus 10., 21:49 (CEST)
Láttam, hogy már elkezdtétek ezt a beszélgetést, ám leállt, így újra felhoznám téma tárgyául. A halálfaló szócikket javítgattam, hogy ne minden átirányítás legyen, és Rlevente megmutatta, miért; sok szereplőnek nincs saját szócikke, így minden átirányítás lett. Szeretném megírni pár ember cikkét, csak nem tudom, melyiket. Szerintetek? Huszi Huszi vita 2014. november 23., 18:02 (CET)
Nos, végső soron logikus Rlevente javaslata, amely szerint ez legyen a fontossági besorolás alapja, így én ezt , hogy fogadjuk el, mint a műhely ajánlását. Viszont abban a kérdésben, hogy kinek legyen és kinek ne önálló szócikke, én azt mondom amit három hónappal ezelőtt: Wikipédia:Nevezetesség (fikció) irányelvnek megfelel.--Bajnoczki vita 2014. november 23., 19:54 (CET)
És ezt hogy gondolod? Minden szereplő cikkében követeljük meg a részletes független forrásokat, amelyek alátámasztják az önálló nevezetességét?--Rlevente  üzenet 2014. november 25., 10:47 (CET)
Igen, két független forrást, szerintem a fontosabb szereplőkről bőségesen megvan, akiről egy ekkora univerzum esetén nincs két független forrás, az valószínűleg nagyon jelentéktelen mellékszereplő. --Bajnoczki vita 2014. november 25., 20:53 (CET)
thread_title:  Cikkértékelő sablon 

message: A műhely fő lapjával tudsz valamit csinálni, hogy az alul levő 'Teendők' is látható legyen? Nekem sajnos nem megy a div style varázslat. --Rlevente  üzenet 2014. augusztus 7., 11:45 (CEST)
replies: text: Mindjárt ránézek, de az itteni tartalmakat lehet át kéne mozgatni a fő lapról a vitalapra, mert baromi csúf így, és a műhelyek ált. nem ilyenek.--Bajnoczki vita 2014. augusztus 7., 12:21 (CEST)
Megszüntettem a /Teendők allapot és összefésültem a vitalappal (jelen lap). --Rlevente  üzenet 2014. augusztus 7., 13:39 (CEST)
Okés, köszi. Inkább egy egyszerű teendők doboz kéne a cikkértékelés alá. De mik is pontosan a teendők? Szerintem a legelső: a vállalhatatlan, önmagukban nem nevezetes szócikkek (pl. Seamus Finnigan) bedolgozása a megfelelő szócikkekbe, kialakítani a cikkértékelési rendszert, és mivel nincs túl sok szócikk, mindet be is lehetne sorolni, hogy lássuk melyik milyen kidolgozottsági szinten áll, és eszerint fejleszteni őket. Szerintetek? --Bajnoczki vita 2014. augusztus 7., 13:54 (CEST)

text: Szerintem a Seamus Finnigan lapot nem a Dumbledore serege lapba kéne bedolgozni, hanem a Roxforti diákok szócikkbe. Ennek a szereplőnek nem az a fő ismertetőjele, hogy a sereg tagja. Hungarikusz Firkász Ide írkássz! 2014. augusztus 7., 14:01 (CEST)
replies: text: :Megkockáztatom, hogy a Dumbledore Serege sem nevezetes önmagában.--Bajnoczki vita 2014. augusztus 7., 14:29 (CEST)
replies: text: ::Akkor meg pláne.  Hungarikusz Firkász Ide írkássz! 2014. augusztus 7., 14:30 (CEST)

text: ::Nem olvastam a regényeket, és bocs a beleszólásért, de a WD-lapja alapján Dumbledore Serege nevezetesnek tűnik. ;) ✮ Einstein2 vitalap 2014. augusztus 7., 14:42 (CEST)

text: :: Szerintem az ilyen területeken, mint pl. a HP (vagy a Star Wars és hasonlók), ne vegyük szó szerint a WP:NEV előírásait. Itt egy téma nem azért érdemel önálló szócikket, mert van két független forrás, amely részletesen foglalkozik vele, hanem a főtéma vitán felül nevezetes, és az legyen külön cikk, amiről annyit lehet írni, ami az alapcikkbe már nem férne bele. Ilyenek pl. az előadók albumainak cikkei is.--Rlevente  üzenet 2014. augusztus 7., 15:21 (CEST)
Szerintem először össze kéne gyűjteni, hogy mely cikkek tartoznak ide és értékelni őket. Aztán elindulni vagy a legfontosabbaktól vagy a legrosszabb állapotúaktól és rendberakni őket.--Rlevente  üzenet 2014. augusztus 7., 14:26 (CEST)

text: Tehát akkor az első teendő a cikkértékelés. Vágjunk bele. Viszont mintha valami nem lenne oké a kategóriákkal.--Bajnoczki vita 2014. augusztus 7., 14:38 (CEST)
thread_title:  Műhelylap 

message: Szerintem nem ártana a műhelylapra olyan színkombinációt választani, ami könnyen olvasható. A mostaninál kifolyik az ember szeme, mire sikerül annyira fókuszálni, hogy el tudja olvasni. Hungarikusz Firkász Ide írkássz! 2014. augusztus 7., 11:40 (CEST)
replies: text: Ez a probléma sajnos jelenleg még fennáll, de valójában szöveg csak a szürke hátterű dobozok előtt lesz, a sötétzöld előtt nem, a párbeszédek amik jelenleg sötétzöld szöveg előtt láthatóak át lesznek mozgatva. --Bajnoczki vita 2014. augusztus 7., 13:13 (CEST)
replies: text: :OK. Köszönöm! Amúgy sok sikert a műhelyhez! A tevékenység valóban fontos. Korábban én is rendezgettem a téma szócikkei között, de aztán nem volt türelmem hozzá. Hungarikusz Firkász Ide írkássz! 2014. augusztus 7., 13:17 (CEST)

text: :Köszi! :) Ha van kedved, szívesen látunk.--Bajnoczki vita 2014. augusztus 7., 13:58 (CEST)
thread_title:  Olvashatóság 

message: Készítettem egy userboxot, kérlek írjátok le a véleményeteket: 
--Bajnoczki vita 2014. augusztus 7., 15:25 (CEST)
Jó, de mit használjon, aki pl. Mardekár-rajongó ?--Rlevente  üzenet 2014. augusztus 7., 15:33 (CEST)
Fogós kérdés, mondjuk nekik már eleve a Mardekár színeiben pompázik a műhely. :D --Bajnoczki vita 2014. augusztus 7., 15:40 (CEST)
replies: text: Cruciatus átkot.  Hungarikusz Firkász Ide írkássz! 2014. augusztus 7., 15:41 (CEST)
Nekem tetszik! Habár kicsit előbb is írhattam volna. Huszi Huszi vita 2014. november 2., 15:36 (CET)
thread_title:  Userbox 

message: Sziasztok! Szeretnék csatlakozni ebbe a műhelybe. Hogy tegyem? Egyszerűen írjam be magam a szerkesztők közé, vagy ti hívtok meg valakit, hogy ő is lehessen a műhely tagja? Kérlek, válaszoljatok! --Huszi Huszi vita 2014. november 1., 10:17 (CET)
 Szia, üdv a fedélzeten! Csak írd be magad a tagok közé! Ha még a fenti userboxot is kiteszed a szerkesztői lapodra, akkor plusz pontot is kapsz!  --Rlevente  üzenet 2014. november 1., 20:28 (CET)
 Én is üdvözöllek, bár én a műhely kezdete után kicsivel elég inaktívvá váltam sajnos IRL elfoglaltságok miatt, a jövőben igyekszem többet szerkeszteni. :) --Bajnoczki vita 2014. november 1., 22:39 (CET)
thread_title: Belépés

message: Sziasztok! 
Megtaláltam ezt a szócikket. Szerintetek nem túl kritikás? HusziIde írj! 2014. november 29., 17:49
Hát elég meredek...
"A kelet-európai országok, különösen Oroszország lakóit nem tudja megérinteni az amerikai és brit államok által a világra erőltetett globális világnézet, ezért itt az emberek a saját kultúrájukat szeretnék megőrizni azzal szemben. Európában valóban több helyen problémát okoz, hogy a nyugati anyagias világ kultúrájával a régi európai hagyományokat ki akarja szorítani."
No comment... elkezdem átírni.--Bajnoczki vita 2014. november 29., 19:42 (CET)
thread_title:  Tanya Grotter 

message: Sziasztok! Szerintem ez a szócikk lehetne ennek a része. Mit gondoltok? Huszi  Ide írj! 2014. november 26., 19:52
Szerintem is jó ötlet. A Varázslattípusok... cikkben szereplő egy-két mondatos leírásokat be lehet írni a lista vonatkozó fejezetének elejére. --Rlevente  üzenet 2014. december 8., 15:50 (CET)
thread_title: Varázsigék

message: »Karácsonyi ajándék minden muglinak: J. K. Rowling tollából újabb Harry Potter-novellák jelennek meg decemberben a hivatalos Harry Potter-honlapon, a Pottermore-on.
Az online olvasható újabb írásokról a The Hollywood Reporter tájékoztatása szerint a honlap adott hírt. Az oldal minden napra ígér valami meglepetést december 12-től 23-ig, köztük „csodálatos új írást J. K. Rowlingtól”.
A meglepetések azonban csak azok előtt a muglik (vagyis varázsolni nem tudó emberek) előtt nyílnak meg, akik helyes választ adnak rímekbe szedett találós kérdésekre.
A Pottermore honlap azt is elárulta, hogy Rowling ezúttal Draco Malfoyról és Florean Fortescue-ról ír majd.«
*http://mno.hu/grund/uj-harry-potter-novellak-jonnek-decemberben-1262136
*https://www.facebook.com/events/325395297664244/
*http://insider.pottermore.com/2014/12/toast-with-your-tankard-of-butterbeer.html
--Rlevente  üzenet 2014. december 8., 16:00 (CET)
thread_title:  „Új Harry Potter-novellák jönnek decemberben” 

message: Úgy látom, hogy a könyvek, filmek, szereplők, videójátékok szócikkei nincsenek megfelelően egyértelműsítve, és egyértelműsítő lapok sem készültek hozzájuk. Ez utóbbi szükségességét nem tudom megítélni, de az biztos, hogy a könyv és könyvsorozatok szócikkeit ugyan úgy egyértelműsítő taggal kellene ellátni, és az alap jelentést átirányítani a főjelentésre, vagy az egyértelműsítő lapra. JSoos vita 2023. december 20., 13:38 (CET)
thread_title:  Egyértelműsítések